
Maa sihtotstarbe määramine ja arvamuse andmine maaüksuste riigi omandisse jätmiseks
(Lehe tn 20, Viktoria tn 34, Taevasina tn 43, Taevasina tn 45, Välgu tn 33, Kalamarja tn 1, Meedikute tn 2, Meedikute tn 3, Tormi tn 56, Hane tn 7, Öö tn 6, Toome tn 14)

1. Asjaolud  ja  menetluse  käik
Maa-amet esitas Narva Linnavalitsusele 26.03.2021 kirjaga nr 6-8/21/5399 (dokumendiregistris nr 1-12.3/2821) teate Narva linna haldusterritooriumil asuvate allpool loetletud maaüksuste maa riigi omandisse jätmise menetluse alustamise/jätkamise kohta.
Riigi omandisse jäetakse maaüksused maareformi seaduse § 31 lõike 1 punkti 8 alusel maareservina.
Maa-amet palub Narva Linnavalitsusel vastavalt maa riigi omandisse jätmise korrale määrata maaüksustele sihtotstarbe, anda arvamuse maa riigi omandisse jätmise kohta ja esitada maaüksuste osas õiend teiste isikute taotluste kohta maa tagastamiseks või erastamiseks.

20.-22.04.2021 Narva Linnavalitsuse Arhitektuuri- ja Linnaplaneerimise Ameti spetsialistide poolt teostatud ülevaatuse käigus tuvastati, et maaüksustel asuvad mahajäetud, lagunenud ja kasutusest väljalangenud ehitised, mis ei vasta Maareformi seaduse § 6 lõike 3 ja 31 tähenduses ehitise nõuetele ning mille omanikud on teadmata. Ehitisregistris andmed ehitiste ja omanike kohta puuduvad.  Maa-ala on hooldamata.

Maaüksused asuvad Narva linna Kudruküla ja Olgina linnaosades, aiandusühistute maa-aladel, kus puudub põllu- või metsamajanduslik potentsiaal.  Sel juhul määratakse maaüksusele sihtotstarve vastavalt maakatastriseaduse § 20 lõikele 7 "sihtotstarbeta maa".

Kõnesolevate maaüksuste osas puuduvad teiste isikute taotlused maa tagastamiseks või lahendamata taotlused maa erastamiseks.

2. Õiguslikud alused
Vabariigi Valitsuse 03.09.1996. a määrusega nr 226 kinnitatud Maa riigi omandisse jätmise korra punkti 9 alapunkti 2 kohaselt määrab linnavalitsus riigi omandisse jäetava maa sihtotstarbe ja vajaduse korral koha-aadressi, annab arvamuse maa riigi omandisse jätmise kohta ning näitab eraldi ära maa riigi omandisse jätmise taotluses ja asendiplaanil toodud suuruses ja piirides maa riigi omandisse jätmist takistavad asjaolud.                  

3. Otsus 
3.1  Määrata maa sihtotstarbeks "sihtotstarbeta maa" (012; S) järgmistele maaüksustele:
3.1.1	 Lehe tn 20,  katastritunnus 51101:001:1278,  pindala 675 m2;
3.1.2	 Viktoria tn 34,  katastritunnus 51101:001:1484,  pindala 1052 m2;
3.1.3	 Taevasina tn 43,  katastritunnus 51101:001:1609,  pindala 1087 m2;
3.1.4	 Taevasina tn 45,  katastritunnus 51101:001:1309,  pindala 1082 m2;
3.1.5	 Välgu tn 33,  katastritunnus 51101:001:1379,  pindala 277 m2;
3.1.6	 Kalamarja tn 1,  katastritunnus 51101:001:1316,  pindala 1467 m2;
3.1.7	 Meedikute tn 2,  katastritunnus 51101:001:1329,  pindala 3184 m2;
3.1.8	 Meedikute tn 3,  katastritunnus 51101:001:1306,  pindala 1164 m2;
3.1.9	 Tormi tn 56,  katastritunnus 51101:001:1673,  pindala 1025 m2;
3.1.10 Hane tn 7,  katastritunnus 51101:001:1556,  pindala 545 m2;
3.1.11 Öö tn 6,  katastritunnus 51101:001:1326,  pindala 1102 m2;
3.1.12 Toome tn 14,  katastritunnus 51101:001:1327,  pindala 695 m2.

3.2	Nõustuda punktis 3.1 nimetatud maaüksuste riigi omandisse jätmisega.

4. Rakendussätted
4.1	Korraldus jõustub teatavakstegemisest;
[bookmark: _GoBack]4.2	Käesoleva korralduse peale võib esitada Narva Linnavalitsusele väite haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

